钦定古今图书集成/明伦汇编/交谊典/第022卷 > 册府元龟 > 《汲郑列传赞》同前
## 钦定古今图书集成/明伦汇编/交谊典/第022卷 > 册府元龟 > 《汲郑列传赞》同前

太史公曰：夫以汲黯之贤，有势则宾客十倍，无势则
否，况众人乎？下邽翟公有言，始翟公为廷尉，宾客阗
门，及废，门外可张雀罗。翟公复为廷尉，宾客欲往，翟
公乃大署其门曰：“一死一生，乃见交情；一贫一富，乃
见交态；一贵一贱，情态乃见。”汲郑亦云“悲夫！”